Jonas Gricius (1928)

Jonas Gricius (1928 m. rugpjūčio 5 d. Kaune – 2021 m. vasario 1 d. Vilniuje) – lietuvių kino operatorius.Jonas Gricius, VLE 
 Biografija 
Tėvas – rašytojas Augustinas Gricius, sesuo Laima Griciūtė, brolis Algis Gricius.
1954 m. baigė Visasąjunginį kinematografijos institutą, Boriso Volčeko kursą. Dirbo kino studijoje „Lenfilm“, režisieriaus A. Moskvino asistentu. Nuo 1958 m. – Lietuvos kino studijos (LKS) operatorius. LTSR kinematografininkų sąjungos sekretorius (1963–1968), pirmininkas (1981–1988). Lietuvos kino studijos direktorius (1978–1989).

Palaidotas Vilniaus Antakalnio kapinių Menininkų kalnelyje.

 Filmografija 
 1952 m. Aušra prie Nemuno (rež. A. Faincimeras), Lietuvos kino studija, Lenfilm; antrasis režisierius
 1957 m. Don Kichotas, rež. Grigorijus Kozincevas, Lenfilm
 1958 m. Kalakutai, rež. Vytautas Mikalauskas
 1959 m. Novelė „Paskutinis šūvis“ (rež. Arūnas Žebriūnas, kino filme Gyvieji didvyriai, LTSR valstybinė premija, Prizas už geriausią operatoriaus darbą Pabaltijo kino festivalyje Rygoje)
 1961 m. Kanonada (rež. Arūnas Žebriūnas)
 1962 m. Žingsniai naktį (rež. Raimondas Vabalas, diplomas už geriausią vaizdo sprendimą Visasąjunginiame kino festivalyje Leningrade)
 1964 m. Hamletas (rež. G. Kozincevas)
 1965 m. Paskutinė atostogų diena ("Mergaitė ir aidas"), (rež. Arūnas Žebriūnas, Sidabrinės burės prizas Lokarno tarptautiniame kino festivalyje, Prizas už geriausią operatoriaus darbą Pabaltijo respublikų ir Baltarusijos TSR kino festivalyje Rygoje)
 1965 m. Niekas nenorėjo mirti (rež. Vytautas Žalakevičius, TSRS valstybinė premija)
 1966 m. Laiptai į dangų , rež. Raimondas Vabalas
 1970 m. Karalius Lyras (rež. G. Kozincevas)
 1971 m. Akmuo ant akmens (rež. Raimondas Vabalas)
 1972 m. Ties riba, rež. Raimondas Vabalas
 1976 m. Seklio Kalio nuotykiai (rež. Arūnas Žebriūnas)
 1976 m. Žydroji paukštė (TSRS/JAV, rež. Dž. Kiukoras, F. Jangas)
 1977 m. Mainai, rež. Raimondas Vabalas
 1981 m. Kelionė į rojų (rež. Arūnas Žebriūnas, LTSR Kultūros ministerijos premija „ Už aukštą vaizdo kultūrą" Visasąjunginiame kino festivalyje Vilniuje)  
 1983 m. Turtuolis, vargšas... (rež. Arūnas Žebriūnas , kartu su A. Mockumi)
 1984 m. Būrys (rež. Aleksejus Simonovas, LTSR valstybinė premija)
 1986 m. Chameleono žaidimai, rež. Arūnas Žebriūnas
 1988 m. Žolės šaknys, rež. Gytis Lukšas
 1988 m. Mėnulio pilnaties metas (rež. Arūnas Žebriūnas)
 1993 m. Portretas profiliu
 1993 m. Svetimas (Baltarusija/Lietuva, rež. Edita Sabaitytė, kartu su V. Bondarovičiumi)
 1995 m. Antigravitacija
 1996 m. Šuns metai.

 Įvertinimas 
 1978 m. LTSR liaudies artistas. 
 1997 m. Didžiojo Lietuvos kunigaikščio Gedimino ordino Komandoro kryžius.
 2004 m. VGIK garbės daktaras.
 2013 m. Lietuvos nacionalinė kultūros ir meno premija už Lietuvos kino poetikos pagrindų sukūrimą, aukščiausią vizualinę kino kultūrą ir už profesinę sąžinę.

 Bibliografija 
 Vingiai: atsiminimai. Vilnius: Vaga, 2001. 

 Šaltiniai 

Kategorija:Lietuvos kino operatoriai
Kategorija:LTSR valstybinės premijos laureatai
Kategorija:Lietuvos nacionalinės kultūros ir meno premijos laureatai